ช้าแต่ชัวร์! ADVANC เข้ารับเอกสารประมูล 5G รายที่ 5
ADVANC มาช้าแต่มาชัวร์! เข้ารับเอกสารประมูล 5G จาก กสทช. เป็นรายที่ 5 ก่อนยื่นเข้าร่วมการประมูลในวันที่ 4 ก.พ.นี้
ADVANC มาช้าแต่มาชัวร์! เข้ารับเอกสารประมูล 5G จาก กสทช. เป็นรายที่ 5 ก่อนยื่นเข้าร่วมการประมูลในวันที่ 4 ก.พ.นี้
14 ม.ค. 2563

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการ กสทช.) เปิดเผยว่า เช้าวันนี้ (14 ม.ค.) นายสุเทพ เตมานุวัตร์ หัวหน้าฝ่ายงานธุรกิจสัมพันธ์และพัฒนา บมจ. แอดวานซ์ อินโฟร์ เซอร์วิส (ADVANC) หรือ เอไอเอส ในฐานะผู้รับมอบอำนาจของบริษัท แอดวานซ์ ไวร์เลส เน็ทเวอร์ค จำกัด เข้ามารับเอกสารการประมูล 5G จากสำนักงาน กสทช. เป็นรายที่ 5
โดยสำนักงาน กสทช. ยังคงเปิดให้ผู้ประกอบการที่สนใจขอรับเอกสารการประมูลได้ต่อไปจนถึงวันที่ 3 ก.พ. 63 จากนั้นจะเปิดให้ยื่นเข้าร่วมการประมูลในวันที่ 4 ก.พ. 63 จากนั้นวันที่ 10 และ 14 ก.พ. 63 จะให้มีการประมูลรอบสาธิต (Mock Auction) และวันที่ 16 ก.พ.63 เป็นวันประมูล 5G